**15/2019. (X.14.) MÜK szabályzat**[[1]](#footnote-1) **a Magyar Ügyvédi Kamara Alapszabálya és egyes kiemelt szabályzatok
módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 157. § (2) bekezdés d) pontjában,

a 2. pont tekintetében az Üttv. 158. § (1) bekezdés 14. pontjában,

a 3. pont tekintetében az Üttv. 158. § (1) bekezdés 8. pontjában,

a 4. pont tekintetében az Üttv. 158. § (1) bekezdés 20. pontjában

kapott felhatalmazás alapján,

az Üttv. 157. § (2) bekezdés d) és e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével,

az alábbi szabályzatot alkotja:

**1. A Magyar Ügyvédi Kamara Alapszabályának a módosítása**

**1.1.** A Magyar Ügyvédi Kamara Alapszabálya VII.22. pontjában a „Kamarára háruló” szövegrész helyébe a „Kamara szabályzataiban meghatározott” szöveg lép.

**2. A letét- és pénzkezelés, valamint a letétnyilvántartás részletes szabályairól szóló 7/2018. (III. 26.) MÜK szabályzat módosítása**

**2.1.[[2]](#footnote-2)**

**2.2.** A letét- és pénzkezelés, valamint a letétnyilvántartás részletes szabályairól szóló 7/2018. (III. 26.) MÜK szabályzat 7.4. pontja helyébe a következő rendelkezés lép:

„7.4. A 7.1. pontban meghatározott eseteken kívül az ügyvéd a letéti megbízás alapján ellátott ügyek tekintetében nyilvántartás vezetésével vagy más módon biztosítja az alábbi adatok visszakereshetőségét:

a) a letét tárgya,

b) a letét típusa,

c) a letéti szerződés megkötésének, módosításának dátuma,

d) a letéti szerződés megszűnésére vonatkozó adatok,

e) a letétnek őrző szervezetnél elhelyezése esetén az őrző szervezet neve és székhelye,

f) bírói letétbe helyezés esetén ennek ténye és időpontja,

g) a letét teljesítésével kapcsolatos adatok.”

**2.3.** A Letéti Szabályzat 9.2. pontja helyébe a következő rendelkezés lép:

„9.2. A harmadik személytől az Üttv. 28. § (3) bekezdése alapján átvett pénzre a pénzletétre vonatkozó szabályokat azzal az eltéréssel kell alkalmazni, hogy

a) külön letéti szerződést nem kell kötni,

b) ha a harmadik személytől átvett pénz mértéke a kötelező legkisebb munkabér havi összegének kétszeresét eléri, és azt az ügyfélnek vagy rendelkezése alapján más személynek az ügyvéd az átvételétől számított tizenöt napon belül nem adja ki, e pénz adatait és ezen adatok változását az elektronikus letéti nyilvántartásban rögzíteni kell, valamint

c) a letéti szerződés megkötésének, módosításának és megszűnésének adatai helyett az átvétel idejét, az átvett pénz összegét, az átvétel jogcímét, valamint az átvett pénz megbízó részére történő átadásának időpontját kell rögzíteni.”

**3. A fegyelmi eljárásról szóló 20/2018. (XI. 26.) MÜK szabályzat módosítása**

**3.1.** A fegyelmi eljárásról szóló 20/2018. (XI. 26.) MÜK szabályzat 42.7. pontjában a „2020.” szövegrész helyébe a „2021.” szöveg lép.

**4. A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvényben meghatározott kötelezettségek teljesítéséről szóló 10/2019. (VI. 24.) MÜK szabályzat módosítása**

**4.1.** A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben és az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvényben meghatározott kötelezettségek teljesítéséről szóló 10/2019. (VI. 24.) MÜK szabályzat 3.1. pont b) alpontjában a „bírósági vagy hatósági nyilvántartásokból” szövegrész helyébe a „bírósági vagy hatósági nyilvántartásokból, illetve a céginformációs szolgálattal fennálló szerződés alapján szolgáltatott cégadatokat teljes körűen feldolgozott formában tartalmazó adatbázisból” szöveg lép.

**5. Záró rendelkezések**

**5.1.** Ez a szabályzat – az igazságügyi miniszter jóváhagyását követően – a Magyar Ügyvédi Kamara honlapján történő közzétételét követő napon lép hatályba.

Budapest, 2019. december 11.

 *Dr. Bánáti János Dr. Fekete Tamás
 elnök főtitkár*

1. A szabályzatot a Magyar Ügyvédi Kamara Küldöttgyűlése a 2019. október 14-i ülésén fogadta el. [↑](#footnote-ref-1)
2. Az igazságügyi miniszter a módosítást nem hagyta jóvá. [↑](#footnote-ref-2)